Ülevaate autori Margus Männiku kiidusõnu pälvivad eelkõige moonutused kaadri nurkades väikestel fookuskaugustel - need on nimelt pea olematud. Vastu valgust pildistades jääb kujutis  kenasti kontrastseks, objektiivisisene teravustamismootor on igati tasemel ning konstruktsioon tundub pihus mõnusalt monoliitsena. Negatiivse poole pealt nimetab Margus nurkade vinjeteerumist lühematel fookuskaugustel. See on aga omane kõikidele ülilainurkadele.